**УСЛОВИЯ ЗА УЧАСТИЕ В ТЪРГ С ТАЙНО НАДДАВАНЕ ЗА ОТДАВАНЕ ПОД НАЕМ НА НЕДВИЖИМ ИМОТ – ЧАСТНА ДЪРЖАВНА СОБСТВЕНОСТ, С ОБЕКТ:** Гаражни клетки с идентификатор № 55871.502.10.2 – 11 броя, находящи се в гр. Перник, кв. „Драгановец” с обща площ от 198 кв.м. Всяка от гаражните клетки е с площ от 18 /осемнадесет/ кв. м.

**РАЗДЕЛ I**

**ОПИСАНИЕ НА ОБЕКТА. НАЧАЛНА ТРЪЖНА ЦЕНА**

1.Гаражни клетки с идентификатор № 55871.502.10.2 – 11 броя, находящи се в гр. Перник, кв. „Драгановец” с обща площ от 198 кв.м. Всяка от гаражните клетки е с площ от 18 /осемнадесет/ кв. м.

2**. Начална тръжна цена за 1 /един/ кв.м. площ е в размер на 19,80 лева /деветнадесет и осемдесет/ без включено ДДС съответно 23,76 лева /двадесет и три лева и седемдесет и шест стотинки/ с включено ДДС. В наемната цена са включени** консумативни разходи за ел. енергия и други.

**РАЗДЕЛ ІІ**

**ПРЕДНАЗНАЧЕНИЕ НА ОБЕКТА, КОЙТО СЕ ОТДАВА ПОД НАЕМ**

Гаражни клетки

**РАЗДЕЛ IІІ**

**УСЛОВИЯ ЗА УЧАСТИЕ В ТЪРГА. ИЗИСКВАНИЯ ПРИ ИЗГОТВЯНЕТО И ПРЕДСТАВЯНЕТО НА ЗАЯВЛЕНИЯТА**

1.Право на участие в търга имат всички физически и юридически лица, регистрирани по Търговския закон.

2. Всеки участник може да представи едно заявление за участие в търга, изготвено в съответствие с условията на тръжната документацията. Всички разходи за подготовка и участие в търга са за сметка на участниците. Представените заявления за участие в търга не се връщат.

3. Представянето на заявления за участие в търга задължава участниците да приемат напълно всички изисквания и условия, посочени в тази документация. Поставянето на различни от тези условия и изисквания от страна на участника не ангажират по никакъв начин организиращия настоящата тръжна процедура.

4.За разглеждане и класиране ще бъдат приети само заявления, които отговарят на нормативните изисквания, както и условията и изискванията, предвидени в настоящата документация:

4.1 **Срок за получаване на тръжната документация :** до 16:00 на 07.12.2018г. Тръжната документация се получава в сградата на МБАЛ „Рахила Ангелова”АД, на адрес: град Перник, ул. „Брезник“ № 2, юристи – 8.30 ч. до 16.00 ч., след представяне на документ за внесена такса за тръжната документация в размер на 20,00 лева с включен ДДС.

4.2. **Заявления за участие в търга** могат да бъдат подавани в МБАЛ „Рахила Ангелова”АД, град Перник, ул. „Брезник“ № 2, регистратура. Срокът за подаване на заявленията е до 16,00 часа на 10.12.2018г.

4.3. Заявлението и всички останали документи към него трябва да бъдат представени в запечатан, непрозрачен плик. Ценовото предложение се поставя в отделен, по-малък непрозрачен, запечатан плик, с ненарушена цялост, поставен в плика със заявлението за участие и останалите изискуеми документи.

 4.4. Не се приемат и се връщат незабавно на кандидатите заявления за участие, които са представени след изтичането на крайния срок или са в незапечатан, прозрачен или в скъсан плик. Тези обстоятелства се отбелязват в съответния входящ регистър.

 5. Всички заявления се представят на български език без зачерквания и поправки, както следва:

 5.1. Върху големия плик трябва да бъде отбелязана следната информация:

* *Адрес на организиращия търга;*
* *Име, адрес, телефон и факс на участника;*

*Следното означение:* Гаражни клетки с идентификатор № 55871.502.10.2 – 11 броя, находящи се в гр. Перник, кв. „Драгановец” с обща площ от 198 кв.м. Всяка от гаражните клетки е с площ от 18 /осемнадесет/ кв. м.

5.2. Ценовото предложение следва да е в отделен плик и се поставя в големия плик и се надписва както следва:

* *Име на участника;*
* *Надпис: „Предлагана цена”*

Предложената наемна цена следва да бъде посочена с и без включен ДДС. Ако цената е изписана цифром и словом и е налице различие между сумите, ще се вземе предвид изписаната с думи стойност.

 6. При приемане на заявлението за участие върху плика се отбелязват поредния номер, датата и часът на получаването и посочените данни се записват във входящ регистър, за което на приносителя се издава документ.

 7. Организиращият настоящата тръжна процедура не се счита отговорен за каквато и да е компенсация по отношение на участниците, чиито заявления не са приети, нито в случаите, при които взима решение да не сключва договор за наем.

**РАЗДЕЛ ІV**

**ДЕПОЗИТ ЗА УЧАСТИЕ В ТЪРГА**

1. Депозитът за участие в търга е парична сума в размер на 20,00 /двадесет/ лева с включено ДДС, която се внася в МБАЛ „Рахила Ангелова”АД, град Перник, ул. „Брезник“ № 2 или по банкова сметка:

**банка: Централна кооперативна банка АД, клон Перник, банкова сметка: IBAN : BG 13 СЕСB 97901024091902, банков код: BIC : CECBBGSF**, най - късно до изтичане на срока за подаване на заявленията.

В плика със заявлението се прилага оригинален платежен документ за внесен депозит, издаден от банката, чрез която е извършен превода.

Внесеният депозит не се олихвява. Всички разноски по депозита са за сметка на участника в търга.

Заявления от участници, които не са внесли депозит за участие в търга няма да бъдат разглеждани.

2. Депозитът за участие в търга се задържа, когато:

 2.1. Участник оттегли заявлението си след изтичане на срока за подаването му;

 2.2. По вина на участника, определен за спечелил търга не се сключи договор за наем.

 3. Депозитът се освобождават както следва:

 3.1. Депозитът на участника, определен за спечелил търга, се освобождава в срок до 5 работни дни от датата на сключване на договора за наем;

 3.2. Депозитите на останалите участници се освобождават в срок до 7 работни дни от датата на сключване на договора за наем с участника спечелил търга.

 3.3. При прекратяване на процедурата за провеждане на търга с тайно наддаване, депозитите на всички участници се освобождават в срок от 10 работни дни от прекратяване на процедурата.

 4.Депозитите се освобождават без да се дължат лихви за периода, през който средствата законно са престояли в банката, посочена по т. 1 от настоящия раздел.

 5.Депозитите се превеждат по банковите сметки, посочени от участниците в Приложение „Информация за кандидата”.

**РАЗДЕЛ V**

**НЕОБХОДИМИ ДОКУМЕНТИ**

 В големия плик се поставят следните документи, които да бъдат прошнуровани и прономеровани:

 1. Заявление за участие в търга по образец № 1;

 2. Ценово предложение по образец № 5, поставено в отделен запечатан плик с надпис „Предлагана цена и поставен в големия плик;

 3. Копие от документа за регистрация или единен идентификационен код съгласно чл. 23 от Закона за търговския регистър, когато кандидатът е юридическо лице или едноличен търговец; копие от документа за самоличност, когато кандидатът е физическо лице;

 4. Удостоверение за обстоятелства, подлежащи на вписвания, заличавания и обявявания, издадено от Агенция по вписванията (оригинал или заверено копие);

 5. Удостоверение, че кандидатът не е обявен и не се намира в открито производство по несъстоятелност, издадено от Агенция по вписванията (оригинал или заверено копие);

 6. Удостоверение, че кандидатът не е обявен в ликвидация, издадено от Агенция по вписванията (оригинал или заверено копие);

 7. Удостоверение за наличие или липса на задължения на кандидата към държавата по чл. 87, ал. 6, във връзка с чл. 162, ал. 2 от ДОПК (оригинал или заверено копие);

 8. Удостоверение за наличие или липса на задължения на кандидата към общината по чл. 87, ал. 6, във връзка с чл. 162, ал. 2 от ДОПК (оригинал или заверено копие)

 9. Свидетелство за съдимост на членовете на органа на управление на кандидата.

 10. Копие от платежен документ за закупени тръжни книжа

 11. Декларация за приемане на клаузите на договора по образец № 4;

 12. Декларация за оглед на отдаваните под наем площи по образец № 5;

 13. Информация за кандидата – представяне на участник по образец № 2;

 14. Списък на всички приложени документи по ред на представяне, подписан от участника;

 16 .В случай, че документите подадени със заявлението, не са подписани от управителя (управителния орган) лично, е необходимо да се представи нотариално заверено пълномощно на лицето подписало документите;

 17. Нотариално заверено пълномощно на лицето упълномощено да представлява участника в търга (заверено копие).

 18. Документ за внесен депозит за участие в търга.

Забележка: Лицата, които са упълномощени от кандидатите, подали заявление за участие, да присъстват при отваряне и разглеждане на ценовите предложения от комисията, се легитимират пред тръжната комисия с представяне на документ за самоличност и оригинален документ, удостоверяващ представителната власт.

Когато участник в търга представя заверено от него копие от документите, трябва да е положил своя подпис и печат върху тях и при поискване е длъжен да представи оригиналите на комисията за сравнение.

Документите трябва да са с дата на издаване, актуална към датата на подаването им
със заявлението за участие**.**

**РАЗДЕЛ VI**

**ЦЕНОВО ПРЕДЛОЖЕНИЕ**

1. Всеки участник в търга има право да представи едно ценово предложение.

2. В ценовото си предложение участникът трябва да посочи месечна наемна цена, не пo-ниска от обявената първоначална месечна наемна цена с и без ДДС.

3. Ценовото предложение следва да бъде подписано и подпечатано от законния или упълномощен представител на участника.

**РАЗДЕЛ VII**

**НАЕМНА ЦЕНА И НАЧИН НА ПЛАЩАНЕ**

1. Участникът е единствено отговорен за евентуални допуснати грешки или
пропуски в изчисленията на предложеното от него ценово предложение.

2. Плащанията на наемната цена се извършват в български лева в сроковете и условията, посочени в договора за наем.

**РАЗДЕЛ VIII**

**КЛАСИРАНЕ НА ЗАЯВЛЕНИЯТА**

1. Разглеждането и класирането на заявленията се извършва от комисия, назначена със заповед на Изпълнителния директор на МБАЛ „Рахила Ангелова”АД, град Перник

2. Заявленията за участие в търга се отварят в 11.00 часа на 11.12.2018г. в сградата на административната сграда на МБАЛ „Рахила Ангелова”АД, град Перник, ул. „Брезник“ № 2, кабинета на Изпълнителния директор - администрация.

3. Търгът се провежда само в случай, че присъстват най-малко трима от членовете на комисията, като при отсъствие на председателя й, същият се замества с един от членовете.

4. Търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.

5. В деня на провеждането на търга комисията разпечатва подадените пликове по реда на постъпването им и се запознава с редовността на подадените документи.

6. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

7. Комисията отбелязва в протокола за разглеждане и класиране на ценовите предложения входящите номера на заявленията за участие в търга, имената или наименованията на участниците, както и другите обстоятелства по редовността на подадените документи и предложените цени.

8. Критерий за оценка на предложенията е най-високата предложена месечна наемна цена.

9. Редовно подадените заявления се класират според размера на предложената месечна наемна цена на обекта. В случай, че двама или повече кандидати са предложили еднаква най-висока цена, председателят на комисията обявява резултата, който се вписва в протокола. Председателят на тръжната комисия уведомява писмено или по факс тези кандидати за деня и часа на провеждане на явния търг между тях. Явният търг се провежда по реда на чл. 47-50 от Правилника за прилагане на Закона за държавната собственост, като наддаването започва от предложената от тези участници цена със стъпка на наддаване 10 на сто от тази цена. Резултатите от търга се отразяват в протокола на тръжната комисия.

10. Въз основа на резултатите от търга, в 7- дневен срок от датата на провеждането му, се издава заповед, с която се определя участника спечелил търга, цената и условията на плащането.

11. Заповедта по предходната точка се съобщава на участниците в търга по реда на Административнопроцесуалния кодекс.

12. Заинтересованите участници могат да обжалват заповедта за определяне на участника, спечелил търга с тайно наддаване, по реда на Административнопроцесуалния кодекс.

**РАЗДЕЛ IX**

**ОСНОВАНИЯ ЗА НЕДОПУСКАНЕ ДО УЧАСТИЕ В ТЪРГА**

1. Не се разглежда заявление на участник, което:

- е постъпило в незапечатан или прозрачен плик;

- е постъпило в плик с нарушена цялост, нечетливо или с поправки;

- е постъпило след изтичане на крайния срок.

2. Не се разглежда ценовото предложение на участник, който:

- не е представил със заявлението за участие някой от изискуемите в раздел VІІІ документи;

- е обявен в несъстоятелност или в производство по несъстоятелност;

- е в производство по ликвидация;

- е лишен от право да упражнява търговска дейност, включително - управител
или член на управителен орган на участника. В случай, че членовете са юридически
лица, това изискване се отнася за техните представители в съответния управителен
орган;

- е осъден с влязла в сила присъда за престъпление против собствеността или
против стопанството, освен ако не е реабилитиран, включително управител или член на управителен орган на участника.

- е свързано лице по смисъла на § 1, т. 1 от Допълнителните разпореди на ЗПУКИ.

**РАЗДЕЛ X**

**СКЛЮЧВАНЕ НА ДОГОВОР ЗА НАЕМ**

1. Договорът за отдаване под наем на обекта се сключва въз основа на влязлата в сила заповед за определяне на участника, спечелил търга с тайно наддаване, в 7-дневен срок от влизане в сила на заповедта. Предаването и приемането на обекта се извършва в срок до 10 дни от подписване на договора.

2. В случай, че по вина на спечелилия търга участник не бъде сключен договора за наем, се приема, че същият се е отказал от сключването на сделката. В този случай търгът може да се прекрати или да се определи за наемател участника, предложил следващата по размер цена.

**РАЗДЕЛ ХІ**

**ДРУГИ**

1. Всички срокове в настоящата тръжна документация се изчисляват по реда на Закона за задълженията и договорите.

2. За всички неуредени в настоящата тръжна документация въпроси се прилагат съответните разпоредби на Закона за държавната собственост и Правилника за прилагането му.

3. Откриването на настоящата процедура не задължава организиращия настоящата тръжна процедура да сключи договор за наем.

4. Организиращият настоящата тръжна процедура не дължи каквото и да е обезщетение на участниците, чиито заявления не са приети, нито в случаите, при които взима решение да не сключва договор.

5. В случай на необходимост, организиращият настоящата тръжна процедура си запазва възможността да изменя документацията, за което всички лица, които са я получили, ще бъдат своевременно уведомени.

*Изготвил:……………….*

*/Адв. Искрена Асенова/*

*Съгласувал:……………..*

*/Йорданка Парлапанска – Гл. счетоводител/*

*Одобрил……………………………*

*/Росица Боянова – Финансов контрольор/*